Бакаплавы

Бакаплавы, таксама РазнаногіяНапісанне Бакаплавы, Разнаногія у адпаведнасці з БЭ ў 18 тамах., Т.2. Мн., 1996, С.229 (Amphipoda) — атрад ракападобных.

 Апісанне 
Цела даўжынёй 0,3—25 см, сціснутае з бакоў, сегментаванае, бясколернае, жаўтаватае, зеленаватае, сіняе, чырвонае, стракатае. Ёсць 1—2 пары грудных сегментаў, якія зрастаюцца з галавой. Вочы фасетачныя. Ногі грудных сегментаў розныя (адсюль адна з назваў атрада), першая пара з падклюшняй, некаторыя з кручкамі і амаль усе з лісцепадобнымі жабернымі пласцінкамі, ногі брушных сегментаў — плавальныя і скакальныя.

Гэтыя дробныя рачкі, для якіх характэрна адсутнасць карапакса, маюць 7 пар грудных і 6 пар брушных ног. 

 Пашырэнне 
Вядома каля 9000 відаў бакаплаваў. Распаўсюджаныя па ўсім свеце. Пашыраны ў марскіх і прэсных вадаёмах, некаторыя ў вільготнай глебе.

Аб'екты акліматызацыі і аквакультуры.

 Асаблівасці біялогіі 
Усёедныя, ёсць драпежнікі.

Раздзельнаполыя. Яйцы выношваюць у вывадкавай камеры. Размнажаюцца найбольш у асенне-зімовы перыяд. Развіццё прамое, без метамарфозы. Працягласць жыцця — 1—6 гадоў.

Корм для рыб і птушак.

 Літаратура 
 Хмялёва Н. М. Разнаногія ракападобныя //